האיחוד המתמטי הבין-לאומי

האיחוד הבין-לאומי למתמטיקה (באנגלית: The International Mathematical Union, בראשי תיבות: IMU) הוא ארגון מדעי בין־לאומי לא־ממשלתי  וללא מטרות רווח, המוקדש לקידום שיתוף פעולה בין־לאומי בתחומי המתמטיקה. האיחוד חבר במועצת המדע הבין־לאומית שתומך בעקרון החופש, האחריות והאוניברסליות של המדע. חברי האיחוד הם נציגי הארגונים הלאומיים למתמטיקה של 88 מדינות. הארגון הוקם בשנת 1919, חדל לפעול בשנת 1936 והוקם מחדש בשנת 1951. נכון לשנת 2020, נשיא האיחוד הוא המתמטיקאי האמריקאי ממוצא ארגנטינאי, קרלוס קניג .
מטרות האיחוד:
 לקדם שיתוף פעולה בין־לאומי במתמטיקה.
 לתמוך ולסייע לקונגרס המתמטיקאים הבין־לאומי ולפגישות או כנסים מדעיים בין-לאומיים אחרים.
 לעודד ולתמוך בפעילויות מתמטיות בין־לאומיות אחרות שנחשבות סבירות לתרום להתפתחות המדע המתמטי בכל אחד מהיבטיו, טהורים, יישומיים או חינוכיים.

קישורים חיצוניים

הערות שוליים 

ערכים שבהם תבנית בריטניקה אינה מתאימה
תרבות מתמטית
מוסדות מדעיים בין-לאומיים
איגודים חברים במועצת המדע הבין-לאומית